മാലിന്യമുക്തമാകാന് ചുവടുവച്ച് അങ്കമാലി അങ്കമാലി: മാലിന്യമുക്ത നഗരസഭ എന്ന പ്രഖ്യാപിത ലക്ഷ്യത്തിലേക്ക് അങ്കമാലി നഗരസഭ ചുവടു വയ്ക്കുന്നു. വീടുകളില്നിന്ന് അജൈവ മാലിന്യങ്ങള് ഹരിത കര്മസേനാംഗങ്ങള് ശേഖരിച്ച് തരംതിരിച്ച് സംസ്കരിക്കുന്ന പ്രക്രിയ തുടങ്ങിയതിനു പുറകെ, ജൈവമാലിന്യ സംസ്കരണത്തിന്റെ ഭാഗമായി നഗരസഭാതിര്ത്തിയിലുള്ള മുഴുവന് വീടുകളിലേക്കും ബയോഡൈജസ്റ്റര് പോട്ട് സൗജന്യമായി നല്കുന്നതിനും തുടക്കംകുറിച്ചു. ജൈവമാലിന്യങ്ങള് ഉറവിടത്തില്തന്നെ സംസ്കരിക്കുക എന്ന ലക്ഷ്യത്തോടെയാണ് ഈ പദ്ധതി നടപ്പാക്കുന്നത്. ഇതടക്കം നിരവധി മാലിന്യസംസ്കരണ പദ്ധതികളാണ് നഗരസഭ വിഭാവനം ചെയ്തിരിക്കുന്നത്. ബയോഗ്യാസ് പ്ലാന്റ്, പൊതുമാര്ക്കറ്റില് ജൈവ സംസ്കരണ പ്ലാന്റ്, മലിനജല ശുദ്ധീകരണ പ്ലാന്റ് തുടങ്ങിയവ പദ്ധതികളില് ഉള്പ്പെടുന്നു. ബയോഡൈജസ്റ്റര് പോട്ടിന്റെ വിതരണോദ്ഘാടനം നഗരസഭാ ചെയര്മാന് റെജി മാത്യു നിര്വഹിച്ചു. നഗരസഭ വൈസ് ചെയര്പേഴ്സണ് റീത്താപോള് അധ്യക്ഷത വഹിച്ചു. വികസന സ്റ്റാന്ഡിംഗ് കമ്മിറ്റി ചെയര്മാന് ബാസ്റ്റിന് ഡി. പാറയ്ക്കല് സ്വാഗതം പറഞ്ഞു. എസ്ഇയുഎഫ് അസിസ്റ്റന്റ് ഡയറക്ടര് ജെസി പദ്ധതി വിശദീകരണംനടത്തി. സ്ഥിരംസമിതി അധ്യക്ഷന്മാരായ സാജു നെടുങ്ങാടന്, ലിസി പോളി ടീച്ചര്, ലില്ലി ജോയി, റോസിലി തോമസ്, നഗസഭാ സെക്രട്ടറി ബീന എസ്. കുമാര് കൗണ്സിലര്മാരായ മാത്യു തോമസ്, അഡ്വ. ഷിയോ പോള്, ജെസ്മി ജിജോ, ഷൈനി മാര്ട്ടിന്, പോള് ജോവര്, കെ.പി. ജിത ഷിജോയ്, ജാന്സി ജിജോ, സിനി ടീച്ചര്, എ.വി. രഘു എന്നിവര് പ്രസംഗിച്ചു.